title: Εκτελεστικός κανονισμός (ΕΕ) 2015/1418 της Επιτροπής, της 20ής Αυγούστου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               21.8.2015

               EL

               Επίσημη Εφημερίδα της Ευρωπαϊκής Ένωσης

               L 220/18

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1418 ΤΗΣ ΕΠΙΤΡΟΠΉΣ
   της 20ής Αυγούστου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Αυγούστου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  156,5

                  ZZ

                  156,5

                  0709 93 10

                  TR

                  124,7

                  ZZ

                  124,7

                  0805 50 10

                  AR

                  126,2

                  BO

                  154,5

                  CL

                  153,9

                  UY

                  144,0

                  ZA

                  149,9

                  ZZ

                  145,7

                  0806 10 10

                  EG

                  238,9

                  TR

                  167,5

                  US

                  339,9

                  ZZ

                  248,8

                  0808 10 80

                  AR

                  234,3

                  BR

                  97,6

                  CL

                  147,4

                  NZ

                  152,0

                  US

                  110,0

                  UY

                  141,9

                  ZA

                  122,1

                  ZZ

                  143,6

                  0808 30 90

                  AR

                  155,3

                  CL

                  135,1

                  CN

                  85,3

                  NZ

                  109,3

                  TR

                  132,9

                  ZA

                  119,6

                  ZZ

                  122,9

                  0809 30 10, 0809 30 90

                  MK

                  79,3

                  TR

                  126,3

                  ZZ

                  102,8

                  0809 40 05

                  BA

                  42,6

                  IL

                  99,6

                  MK

                  36,8

                  XS

                  57,7

                  ZZ

                  59,2

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 753/2013 της Επιτροπής, της 2ας Αυγούστου 2013 , σχετικά με την τροποποίηση του κανονισμού (ΕΚ) αριθ. 607/2009 για τον καθορισμό ορισμένων λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, την επισήμανση και την παρουσίαση ορισμένων προϊόντων του αμπελοοινικού τομέα

text:
               6.8.2013

               EL

               Επίσημη Εφημερίδα της Ευρωπαϊκής Ένωσης

               L 210/21

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 753/2013 ΤΗΣ ΕΠΙΤΡΟΠΉΣ
   της 2ας Αυγούστου 2013
   σχετικά με την τροποποίηση του κανονισμού (ΕΚ) αριθ. 607/2009 για τον καθορισμό ορισμένων λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, την επισήμανση και την παρουσίαση ορισμένων προϊόντων του αμπελοοινικού τομέα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 121 πρώτο εδάφιο στοιχεία ια) και ιγ), σε συνδυασμό με το άρθρο 4,
   Εκτιμώντας τα ακόλουθα:

               (1)

               Η Κροατία προσχώρησε στην Ευρωπαϊκή Ένωση την 1η Ιουλίου 2013.

               (2)

               Η νομοθεσία για τον αμπελοοινικό τομέα που ίσχυε στην Κροατία πριν από την προσχώρησή της στην Ένωση δεν περιλαμβάνει διατάξεις σχετικά με τις προστατευόμενες ονομασίες προέλευσης και τις προστατευόμενες γεωγραφικές ενδείξεις καθώς και την επισήμανση των αμπελοοινικών προϊόντων αντίστοιχες των διατάξεων του ενωσιακού δικαίου, ιδίως εκείνες που προβλέπονται στον κανονισμό (ΕΚ) αριθ. 607/2009 της Επιτροπής (2). Για να έχουν τη δυνατότητα οι επιχειρήσεις που είναι εγκατεστημένες στην Κροατία να εξακολουθήσουν να διαθέτουν στο εμπόριο τα προϊόντα τα οποία έχουν παραχθεί σύμφωνα με τις διατάξεις που εφαρμόζονταν στην Κροατία πριν από την προσχώρησή της στην Ένωση, είναι σκόπιμο να δοθεί στις εν λόγω επιχειρήσεις η δυνατότητα διάθεσης των αποθεμάτων αμπελοοινικών προϊόντων τα οποία έχουν παραχθεί σύμφωνα με τους κανόνες που ίσχυαν πριν από την προσχώρηση.

               (3)

               Ενόψει της προσχώρησής της στην Ένωση την 1η Ιουλίου 2013, η Κροατία ζήτησε, σύμφωνα με το άρθρο 62 παράγραφος 3 του κανονισμού (ΕΚ) αριθ. 607/2009, τα ονόματα των οινοποιήσιμων ποικιλιών αμπέλου «Alicante Bouschet», «Burgundac crni», «Burgundac sivi», «Burgundac bijeli», «Borgonja istarska» και «Frankovka» τα οποία χρησιμοποιούνται παραδοσιακά για την εμπορία των οίνων που παράγονται στο έδαφός της και περιέχουν ή αποτελούνται από προστατευόμενη ονομασία προέλευσης ή προστατευόμενη γεωγραφική ένδειξη στην Ένωση, να μπορούν να εξακολουθήσουν να αναγράφονται στην ετικέτα των κροατικών οίνων με προστατευόμενη ονομασία προέλευσης ή προστατευόμενη γεωγραφική ένδειξη. Κατόπιν επαλήθευσης, κρίνεται σκόπιμο να περιληφθεί το όνομα της Κροατίας, με ισχύ από την ημερομηνία προσχώρησης, στο παράρτημα XV μέρος Α του εν λόγω κανονισμού όσον αφορά τα ονόματα των οινοποιήσιμων ποικιλιών αμπέλου τις οποίες αφορά η εν λόγω αίτηση.

               (4)

               Η Κροατία ζήτησε επίσης τα ονόματα των οινοποιήσιμων ποικιλιών αμπέλου και τα συνώνυμά τους «Aglianico crni», «Nebbiolo», «Primitivo», «Rajnski rizling», «Radgonska ranina», «Sangiovese», «Stajerska belina», «Stajerka» και «Vermentino» τα οποία εν μέρει περιέχουν προστατευόμενη ονομασία προέλευσης ή προστατευόμενη γεωγραφική ένδειξη και αναφέρονται απευθείας στο γεωγραφικό στοιχείο της εν λόγω προστατευόμενης ονομασίας προέλευσης ή γεωγραφικής ένδειξης, να μπορούν να αναγράφονται στην ετικέτα κροατικού προϊόντος με προστατευόμενη ονομασία προέλευσης ή προστατευόμενη γεωγραφική ένδειξη. Κατόπιν επαλήθευσης, κρίνεται σκόπιμο να περιληφθεί το όνομα της Κροατίας, με ισχύ από την ημερομηνία προσχώρησης, στο παράρτημα XV μέρος Β του κανονισμού (ΕΚ) αριθ. 607/2009 όσον αφορά τα ονόματα των οινοποιήσιμων ποικιλιών αμπέλου τις οποίες αφορά η εν λόγω αίτηση.

               (5)

               Ως εκ τούτου, ο κανονισμός (ΕΚ) αριθ. 607/2009 θα πρέπει να τροποποιηθεί αναλόγως.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 607/2009 τροποποιείται ως εξής:

               1)

               Στο άρθρο 73, προστίθεται η ακόλουθη παράγραφος 4:
               «4.   Οι οίνοι που έχουν παραχθεί στην Κροατία έως και τις 30 Ιουνίου 2013, οι οποίοι είναι σύμφωνοι με τις διατάξεις που εφαρμόζονταν στην Κροατία έως την ημερομηνία αυτή, μπορούν να εξακολουθήσουν να διατίθενται στο εμπόριο μέχρι την εξάντληση των αποθεμάτων. Τα προϊόντα αυτά μπορούν να επισημαίνονται σύμφωνα με τις διατάξεις που εφαρμόζονταν στην Κροατία έως τις 30 Ιουνίου 2013.».

               2)

               Το παράρτημα XV τροποποιείται σύμφωνα με το παράρτημα του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Αυγούστου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 193 της 24.7.2009, σ. 60.

      ΠΑΡΑΡΤΗΜΑ
      Το παράρτημα XV του κανονισμού (ΕΚ) αριθ. 607/2009 τροποποιείται ως εξής:

                  1.

                  Το μέρος A τροποποιείται ως εξής:

                              α)

                              στη σειρά 2, το όνομα «Κροατία» προστίθεται στην τέταρτη στήλη.

                              β)

                              μετά τη σειρά 14, παρεμβάλλεται η σειρά 14α:

                                          «14α

                                          Bourgogne (FR)

                                          Borgonja istarska

                                          Κροατία»

                              γ)

                              μετά τη σειρά 15, παρεμβάλλεται η σειρά 15α:

                                          «15α

                                          Bourgogne (FR)

                                          Burgundac bijeli

                                          Κροατία»

                              δ)

                              η σειρά 16 απαλείφεται.

                              ε)

                              στη σειρά 17, το όνομα «Κροατία» προστίθεται στην τέταρτη στήλη.

                              στ)

                              στη σειρά 39, το όνομα «Κροατία» προστίθεται στην τέταρτη στήλη.

                  2.

                  Το μέρος B τροποποιείται ως εξής:

                              α)

                              μετά τη σειρά 2, παρεμβάλλεται η σειρά 2α:

                                          «2α

                                          Aglianico del Taburno (IT)

                                          Aglianico crni

                                          Κροατία»

                              β)

                              στη σειρά 33, το όνομα «Κροατία» προστίθεται στην τέταρτη στήλη.

                              γ)

                              στη σειρά 37, το όνομα «Κροατία» προστίθεται στην τέταρτη στήλη.

                              δ)

                              στη σειρά 39, το όνομα «Κροατία» προστίθεται στην τέταρτη στήλη.

                              ε)

                              στη σειρά 45, το όνομα «Κροατία» προστίθεται στην τέταρτη στήλη.

                              στ)

                              στη σειρά 51, το όνομα «Κροατία» προστίθεται στην τέταρτη στήλη.

                              ζ)

                              στη σειρά 52, το όνομα «Κροατία» προστίθεται στην τέταρτη στήλη.

                              η)

                              μετά τη σειρά 52, παρεμβάλλεται η σειρά 52α:

                                          «52α

                                          Štajerska Slovenija (SV)

                                          Štajerka

                                          Κροατία»

                              θ)

                              στη σειρά 58, το όνομα «Κροατία» προστίθεται στην τέταρτη στήλη.


title: Εκτελεστικός κανονισμός (ΕΕ) 2016/1713 της Επιτροπής, της 20ής Σεπτεμβρίου 2016, για τον καθορισμό του ποσοτικού ορίου όσον αφορά τις εξαγωγές ζάχαρης και ισογλυκόζης εκτός ποσόστωσης μέχρι το τέλος της περιόδου εμπορίας 2016/2017

text:
               24.9.2016

               EL

               Επίσημη Εφημερίδα της Ευρωπαϊκής Ένωσης

               L 258/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1713 ΤΗΣ ΕΠΙΤΡΟΠΉΣ
   της 20ής Σεπτεμβρίου 2016
   για τον καθορισμό του ποσοτικού ορίου όσον αφορά τις εξαγωγές ζάχαρης και ισογλυκόζης εκτός ποσόστωσης μέχρι το τέλος της περιόδου εμπορίας 2016/2017
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 139 παράγραφος 2 και το άρθρο 144 πρώτο εδάφιο στοιχείο ζ),
   Εκτιμώντας τα ακόλουθα:

               (1)

               Σύμφωνα με το άρθρο 139 παράγραφος 1 πρώτο εδάφιο στοιχείο δ) του κανονισμού (ΕΕ) αριθ. 1308/2013, η ζάχαρη ή η ισογλυκόζη που παράγονται καθ' υπέρβαση της ποσόστωσης που αναφέρεται στο άρθρο 136 του εν λόγω κανονισμού μπορούν να εξάγονται μόνο εντός του ποσοτικού ορίου που καθορίζει η Επιτροπή.

               (2)

               Οι λεπτομερείς κανόνες εφαρμογής για τις εξαγωγές εκτός ποσόστωσης, ιδίως όσον αφορά την έκδοση των πιστοποιητικών εξαγωγής, καθορίζονται στον κανονισμό (ΕΚ) αριθ. 951/2006 της Επιτροπής (2). Ωστόσο, θα πρέπει να καθορίζεται ποσοτικό όριο για κάθε περίοδο εμπορίας, λαμβανομένων υπόψη των ενδεχόμενων δυνατοτήτων στις εξαγωγικές αγορές.

               (3)

               Οι εξαγωγές από την Ένωση αντιπροσωπεύουν σημαντικό μέρος των οικονομικών δραστηριοτήτων ορισμένων παραγωγών ζάχαρης και ισογλυκόζης της Ένωσης, οι οποίοι έχουν δημιουργήσει παραδοσιακές αγορές εκτός της Ένωσης. Οι εξαγωγές ζάχαρης και ισογλυκόζης προς τις αγορές αυτές μπορούν να είναι οικονομικά βιώσιμες και χωρίς τη χορήγηση επιστροφών κατά την εξαγωγή. Προς τον σκοπό αυτό, είναι αναγκαίο να καθοριστεί ποσοτικό όριο για τις εξαγωγές ζάχαρης και ισογλυκόζης εκτός ποσόστωσης, ώστε οι ενδιαφερόμενοι παραγωγοί της ΕΕ να μπορούν να συνεχίσουν να εφοδιάζουν τις παραδοσιακές αγορές τους.

               (4)

               Για την περίοδο εμπορίας 2016/2017 εκτιμάται ότι ο καθορισμός του ποσοτικού ορίου αρχικά σε 650 000 τόνους, εκφραζόμενους σε ισοδύναμο λευκής ζάχαρης, για τις εξαγωγές ζάχαρης εκτός ποσόστωσης, και σε 70 000 τόνους, εκφραζόμενους σε ξηρά ουσία, για τις εξαγωγές ισογλυκόζης εκτός ποσόστωσης, αντιστοιχεί στη ζήτηση της αγοράς.

               (5)

               Οι εξαγωγές ζάχαρης από την Ένωση προς ορισμένους κοντινούς προορισμούς και προς τρίτες χώρες που χορηγούν προτιμησιακή μεταχείριση στα προϊόντα της Ένωσης βρίσκονται, επί του παρόντος, σε ιδιαίτερα ευνοϊκή ανταγωνιστική θέση. Λαμβανομένης υπόψη της έλλειψης κατάλληλων μέσων αμοιβαίας συνδρομής για την καταπολέμηση των παρατυπιών και προκειμένου να ελαχιστοποιηθεί ο κίνδυνος απάτης και να αποφευχθεί οποιαδήποτε κατάχρηση λόγω ενδεχόμενης επανεισαγωγής ή επανακυκλοφορίας ζάχαρης εκτός ποσόστωσης στην Ένωση, θα πρέπει να εξαιρεθούν από τους επιλέξιμους προορισμούς ορισμένοι κοντινοί προορισμοί.

               (6)

               Δεδομένου ότι οι εκτιμώμενοι κίνδυνοι ενδεχόμενης απάτης είναι πιο περιορισμένοι όσον αφορά την ισογλυκόζη, λόγω της φύσης του προϊόντος, δεν είναι αναγκαίο να περιοριστούν οι επιλέξιμοι προορισμοί για τις εξαγωγές ισογλυκόζης εκτός ποσόστωσης.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για την περίοδο εμπορίας 2016/2017, το ποσοτικό όριο που αναφέρεται στο άρθρο 139 παράγραφος 1 πρώτο εδάφιο στοιχείο δ) του κανονισμού (ΕΕ) αριθ. 1308/2013 καθορίζεται σε 650 000 τόνους για τις εξαγωγές, χωρίς επιστροφή, λευκής ζάχαρης εκτός ποσόστωσης του κωδικού ΣΟ 1701 99.
   2.   Οι εξαγωγές εντός του ποσοτικού ορίου που καθορίζεται στην παράγραφο 1 επιτρέπονται για όλους τους προορισμούς εκτός από:

               α)

               τις τρίτες χώρες: Αλβανία, Ανδόρα, Βοσνία και Ερζεγοβίνη, πρώην Γιουγκοσλαβική Δημοκρατία της Μακεδονίας, Αγία Έδρα (Πόλη του Βατικανού), Κοσσυφοπέδιο (3), Λιχτενστάιν, Μαυροβούνιο, Άγιος Μαρίνος και Σερβία·

               β)

               τα εδάφη των κρατών μελών που δεν αποτελούν τμήμα του τελωνειακού εδάφους της Ένωσης: Φερόες Νήσοι, Γροιλανδία, Ελιγολάνδη, Θέουτα, Μελίλια, δήμοι Livigno και Campione d'Italia και οι περιοχές της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο·

               γ)

               τα ευρωπαϊκά εδάφη που δεν αποτελούν τμήμα του τελωνειακού εδάφους της Ένωσης και για τις εξωτερικές σχέσεις των οποίων ένα κράτος μέλος είναι υπεύθυνο: Γιβραλτάρ.

         Άρθρο 2
   Καθορισμός του ποσοτικού ορίου για τις εξαγωγές ισογλυκόζης εκτός ποσόστωσης
   1.   Για την περίοδο εμπορίας 2016/2017, το ποσοτικό όριο που αναφέρεται στο άρθρο 139 παράγραφος 1 πρώτο εδάφιο στοιχείο δ) του κανονισμού (ΕΕ) αριθ. 1308/2013 καθορίζεται σε 70 000 τόνους, εκφραζόμενους σε ξηρά ουσία, για τις εξαγωγές, χωρίς επιστροφή, ισογλυκόζης εκτός ποσόστωσης των κωδικών ΣΟ 1702 40 10, 1702 60 10 και 1702 90 30.
   2.   Οι εξαγωγές των προϊόντων που αναφέρονται στην παράγραφο 1 επιτρέπονται μόνον εφόσον τηρούνται οι προϋποθέσεις που ορίζονται στο άρθρο 4 του κανονισμού (ΕΚ) αριθ. 951/2006.
   Άρθρο 3
   Έναρξη ισχύος και εφαρμογή
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Οκτωβρίου 2016.
   Λήγει στις 30 Σεπτεμβρίου 2017.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Σεπτεμβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (ΕΕ L 178 της 1.7.2006, σ. 24).

      (3)  Η ονομασία αυτή χρησιμοποιείται με την επιφύλαξη των θέσεων ως προς το καθεστώς και συνάδει με την απόφαση αριθ. 1244 του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.


title: Εκτελεστικός κανονισμός (ΕΕ) 2016/854 της Επιτροπής, της 30ής Μαΐου 2016, για την έγκριση ορισμένων ισχυρισμών υγείας που διατυπώνονται για τα τρόφιμα, εξαιρουμένων όσων αφορούν τη μείωση του κινδύνου εκδήλωσης ασθένειας και την ανάπτυξη και υγεία των παιδιών, και για την τροποποίηση του κανονισμού (ΕΕ) αριθ. 432/2012 (Κείμενο που παρουσιάζει ενδιαφέρον για τον ΕΟΧ)

text:
               31.5.2016

               EL

               Επίσημη Εφημερίδα της Ευρωπαϊκής Ένωσης

               L 142/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/854 ΤΗΣ ΕΠΙΤΡΟΠΉΣ
   της 30ής Μαΐου 2016
   για την έγκριση ορισμένων ισχυρισμών υγείας που διατυπώνονται για τα τρόφιμα, εξαιρουμένων όσων αφορούν τη μείωση του κινδύνου εκδήλωσης ασθένειας και την ανάπτυξη και υγεία των παιδιών, και για την τροποποίηση του κανονισμού (ΕΕ) αριθ. 432/2012
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1924/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τους ισχυρισμούς διατροφής και υγείας που διατυπώνονται στα τρόφιμα (1), και ιδίως το άρθρο 18 παράγραφος 4,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1924/2006 ορίζει ότι οι ισχυρισμοί υγείας στα τρόφιμα απαγορεύονται αν δεν έχουν εγκριθεί από την Επιτροπή σύμφωνα με τον εν λόγω κανονισμό και αν δεν περιλαμβάνονται σε κατάλογο επιτρεπόμενων ισχυρισμών.

               (2)

               Σύμφωνα με το άρθρο 13 παράγραφος 3 του κανονισμού (ΕΚ) αριθ. 1924/2006, η Επιτροπή εξέδωσε τον κανονισμό (ΕΕ) αριθ. 432/2012 (2), ο οποίος ορίζει κατάλογο επιτρεπόμενων ισχυρισμών υγείας που διατυπώνονται για τα τρόφιμα, εξαιρουμένων όσων αφορούν τη μείωση του κινδύνου εκδήλωσης ασθένειας και την ανάπτυξη και υγεία των παιδιών.

               (3)

               Ο κανονισμός (ΕΚ) αριθ. 1924/2006 προβλέπει επίσης ότι οι αιτήσεις για την έγκριση ισχυρισμών υγείας μπορούν να υποβάλλονται από τους υπευθύνους των επιχειρήσεων τροφίμων στην αρμόδια εθνική αρχή ενός κράτους μέλους. Η εθνική αρμόδια αρχή πρέπει να διαβιβάζει τις έγκυρες αιτήσεις στην Ευρωπαϊκή Αρχή για την Ασφάλεια των Τροφίμων (ΕFSA), που στο εξής αναφέρεται ως «η Αρχή», για επιστημονική αξιολόγηση, καθώς και στην Επιτροπή και στα κράτη μέλη για ενημέρωση.

               (4)

               Η Επιτροπή αποφασίζει για την έγκριση των ισχυρισμών υγείας, λαμβάνοντας υπόψη τη γνώμη της Αρχής.

               (5)

               Για την ενθάρρυνση της καινοτομίας, οι ισχυρισμοί υγείας οι οποίοι βασίζονται σε νεοαποκτηθέντα επιστημονικά στοιχεία και/ή περιλαμβάνουν αίτημα προστασίας δεδομένων βιομηχανικής ιδιοκτησίας υποβάλλονται σε ταχύρρυθμη διαδικασία έγκρισης.

               (6)

               Κατόπιν αίτησης που υποβλήθηκε από τη Roquette Frères σύμφωνα με το άρθρο 13 παράγραφος 5 του κανονισμού (ΕΚ) αριθ. 1924/2006, η Αρχή κλήθηκε να εκδώσει γνώμη σχετικά με ισχυρισμό υγείας ο οποίος αφορούσε το προϊόν Νutriose®, το οποίο αναμένεται να αντικαταστήσει ζυμώσιμους υδατάνθρακες σε τρόφιμα ή ποτά ώστε να υπάρξει η ισχυριζόμενη επίδραση, δηλαδή η διατήρηση της μεταλλικοποίησης των δοντιών μέσω της μείωσης της απομεταλλικοποίησης των δοντιών (ερώτηση αριθ. EFSA-Q-2013-00040 (3)). Ο ισχυρισμός που υποβλήθηκε από τον αιτούντα είχε την ακόλουθη διατύπωση: «Η συχνή κατανάλωση σακχάρων συμβάλλει στην απομεταλλικοποίηση των δοντιών. Η κατανάλωση τροφίμων/ποτών που περιέχουν Nutriose® αντί ζάχαρης μπορεί να βοηθήσει στη διατήρηση της μεταλλικοποίησης των δοντιών μέσω της μείωσης της απομεταλλικοποίησης των δοντιών».

               (7)

               Στις 26 Ιουλίου 2013 η Επιτροπή και τα κράτη μέλη παρέλαβαν την επιστημονική γνώμη της Αρχής, που κατέληγε στο συμπέρασμα ότι το χαρακτηριστικό που είναι περισσότερο σχετικό με την ισχυριζόμενη επίδραση (ότι, δηλαδή, το pH της οδοντικής πλάκας δεν μειώνεται κάτω από 5,7 κατά τη διάρκεια της κατανάλωσης και έως 30 λεπτά μετά την κατανάλωση) δεν αφορά αποκλειστικά το τρόφιμο που αποτελεί αντικείμενο του ισχυρισμού (4), αλλά είναι κοινό σε άλλους μη ζυμώσιμους υδατάνθρακες (π.χ. πολυόλες, D-ταγατόζη, ισομαλτουλόζη και πολυδεξτρόζη). Η Αρχή πρόσθεσε ότι είχε ήδη αξιολογηθεί, με ευνοϊκό αποτέλεσμα (5), ένας ισχυρισμός για τα υποκατάστατα ζάχαρης ξυλιτόλη, σορβιτόλη, μαννιτόλη, μαλτιτόλη, λακτιτόλη, ισομαλτιτόλη, ερυθριτόλη, D-ταγατόζη, ισομαλτουλόζη, σουκραλόζη και πολυδεξτρόζη, όσον αφορά τη διατήρηση της μεταλλικοποίησης των δοντιών μέσω της μείωσης της απομεταλλικοποίησης των δοντιών. Η Αρχή κατέληξε στο συμπέρασμα ότι είχε διαπιστωθεί σχέση αιτίου-αποτελέσματος μεταξύ της κατανάλωσης τροφίμων ή ποτών που περιέχουν ζυμώσιμους υδατάνθρακες με συχνότητα έκθεσης τέσσερις ή περισσότερες φορές την ημέρα, και της αυξημένης απομεταλλικοποίησης των δοντιών, καθώς και ότι η κατανάλωση τροφίμων ή ποτών που περιέχουν μη ζυμώσιμους υδατάνθρακες αντί ζυμώσιμων υδατανθράκων μπορεί να διατηρήσει τη μεταλλικοποίηση των δοντιών μέσω της μείωσης της απομεταλλικοποίησης των δοντιών, υπό την προϋπόθεση ότι τα εν λόγω τρόφιμα ή ποτά δεν οδηγούν σε διάβρωση των δοντιών. Συνεπώς, ο ισχυρισμός υγείας που αντικατοπτρίζει αυτό το συμπέρασμα θα πρέπει να θεωρηθεί ότι συμμορφώνεται με τις απαιτήσεις του κανονισμού (ΕΚ) αριθ. 1924/2006 και θα πρέπει να συμπεριληφθεί στον ενωσιακό κατάλογο επιτρεπόμενων ισχυρισμών, ο οποίος ορίζεται στον κανονισμό (ΕΕ) αριθ. 432/2012.

               (8)

               Κατόπιν αίτησης που υποβλήθηκε από τις Beneo-Orafti SA, Sensus BV και Cosucra-Groupe Warcoing SA, σύμφωνα με το άρθρο 13 παράγραφος 5 του κανονισμού (ΕΚ) αριθ. 1924/2006, η Αρχή κλήθηκε να εκδώσει γνώμη σχετικά με ισχυρισμό υγείας ο οποίος αφορούσε τους φρουκτο-ολιγοσακχαρίτες (FOS) από ινουλίνη και τη μείωση των μεταγευματικών γλυκαιμικών αντιδράσεων [ερώτηση αριθ. EFSA-Q-2013-00615 (6)]. Ο ισχυρισμός που προτάθηκε από τον αιτούντα είχε, μεταξύ άλλων, την ακόλουθη διατύπωση: «Η κατανάλωση τροφίμων/ποτών που περιέχουν ολιγοφρουκτόζη από κιχώριο αντί σακχάρων προκαλεί μικρότερη αύξηση της γλυκόζης στο αίμα».

               (9)

               Στις 10 Ιανουαρίου 2014 η Επιτροπή και τα κράτη μέλη παρέλαβαν την επιστημονική γνώμη της Αρχής, στην οποία σημειωνόταν ότι το χαρακτηριστικό που είναι περισσότερο σχετικό με την ισχυριζόμενη επίδραση (δηλαδή τη μείωση των μεταγευματικών γλυκαιμικών αντιδράσεων μέσω της αντικατάστασης σακχάρων σε τρόφιμα και ποτά) δεν αφορά αποκλειστικά τα FOS, αλλά είναι κοινό σε άλλους μη αφομοιώσιμους υδατάνθρακες (π.χ. μη αμυλούχους πολυσακχαρίτες, ανθεκτικούς ολιγοσακχαρίτες, ανθεκτικό άμυλο) διότι, όπως και για τους FOS, οι μη αφομοιώσιμοι υδατάνθρακες είναι ανθεκτικοί στην υδρόλυση και στην απορρόφηση από το λεπτό έντερο και, ως εκ τούτου, δεν συμβάλλουν στη μεταγευματική γλυκαιμία. Η Αρχή παρατήρησε επίσης ότι ένας ισχυρισμός που σχετιζόταν με τα υποκατάστατα ζάχαρης και τη μείωση των μεταγευματικών γλυκαιμικών αντιδράσεων είχε ήδη αξιολογηθεί από την Αρχή, με ευνοϊκό αποτέλεσμα (7). Η Αρχή κατέληξε στο συμπέρασμα ότι, με βάση τα στοιχεία που υποβλήθηκαν, τεκμηριώνεται σχέση αιτίου-αποτελέσματος μεταξύ της κατανάλωσης τροφίμων ή ποτών που περιέχουν μη αφομοιώσιμους υδατάνθρακες αντί σακχάρων και της μείωσης των μεταγευματικών γλυκαιμικών αντιδράσεων σε σύγκριση με τρόφιμα ή ποτά που περιέχουν ζάχαρη. Συνεπώς, ο ισχυρισμός υγείας που αντικατοπτρίζει το εν λόγω συμπέρασμα θα πρέπει να θεωρηθεί ότι συμμορφώνεται με τις απαιτήσεις του κανονισμού (ΕΚ) αριθ. 1924/2006 και θα πρέπει να συμπεριληφθεί στον ενωσιακό κατάλογο επιτρεπόμενων ισχυρισμών, ο οποίος ορίζεται στον κανονισμό (ΕΕ) αριθ. 432/2012.

               (10)

               Κατόπιν αίτησης που υποβλήθηκε από την Olygose σύμφωνα με το άρθρο 13 παράγραφος 5 του κανονισμού (ΕΚ) αριθ. 1924/2006, η Αρχή κλήθηκε να εκδώσει γνώμη σχετικά με ισχυρισμό υγείας ο οποίος αφορούσε το AlphaGOS® και τη μείωση των μεταγευματικών γλυκαιμικών αντιδράσεων [ερώτηση αριθ. EFSA-Q-2014-00044 (8)]. Ο ισχυρισμός που υποβλήθηκε από τον αιτούντα είχε την ακόλουθη διατύπωση: «Η κατανάλωση τροφίμων ή ποτών που περιέχουν AlphaGOS® αντί ζάχαρης προκαλεί μειωμένη αύξηση της γλυκόζης στο αίμα μετά την κατανάλωσή τους, σε σύγκριση με τρόφιμα ή ποτά που περιέχουν ζάχαρη».

               (11)

               Στις 8 Οκτωβρίου 2014 η Επιτροπή και τα κράτη μέλη παρέλαβαν την επιστημονική γνώμη της Αρχής, στην οποία σημειωνόταν ότι το χαρακτηριστικό που είναι περισσότερο σχετικό με την ισχυριζόμενη επίδραση (δηλαδή η μείωση των μεταγευματικών γλυκαιμικών αντιδράσεων μέσω της αντικατάστασης των σακχάρων σε τρόφιμα και ποτά) δεν αφορά αποκλειστικά τους α-γαλακτοολιγοσακχαρίτες (α-GOS) αλλά είναι κοινό σε άλλους μη αφομοιώσιμους υδατάνθρακες (π.χ. μη αμυλούχους πολυσακχαρίτες, ανθεκτικό άμυλο), διότι, όπως και για τους α-GOS, οι μη αφομοιώσιμοι υδατάνθρακες είναι ανθεκτικοί στην υδρόλυση και στην απορρόφηση από το λεπτό έντερο και, ως εκ τούτου, δεν συμβάλλουν στη μεταγευματική γλυκαιμία. Στην εν λόγω γνωμοδότηση, η Αρχή σημείωσε επίσης ότι ένας ισχυρισμός για τους μη αφομοιώσιμους υδατάνθρακες και τη μείωση των μεταγευματικών γλυκαιμικών αντιδράσεων είχε ήδη αξιολογηθεί από την Αρχή, με ευνοϊκό αποτέλεσμα (9), και κατέληξε στο συμπέρασμα ότι έχει τεκμηριωθεί επιστημονικά η σχέση αιτίου-αποτελέσματος μεταξύ της κατανάλωσης τροφίμων ή ποτών που περιέχουν μη αφομοιώσιμους υδατάνθρακες και της μείωσης των μεταγευματικών γλυκαιμικών αντιδράσεων σε σύγκριση με τρόφιμα ή ποτά που περιέχουν ζάχαρη. Συνεπώς, ο ισχυρισμός υγείας που αντικατοπτρίζει αυτό το συμπέρασμα θα πρέπει να θεωρηθεί ότι συμμορφώνεται με τις απαιτήσεις του κανονισμού (ΕΚ) αριθ. 1924/2006 και θα πρέπει να συμπεριληφθεί στον ενωσιακό κατάλογο επιτρεπόμενων ισχυρισμών, ο οποίος ορίζεται στον κανονισμό (ΕΕ) αριθ. 432/2012.

               (12)

               Κατόπιν αίτησης που υποβλήθηκε από τη Roquette Italia S.P.A. σύμφωνα με το άρθρο 13 παράγραφος 5 του κανονισμού (ΕΚ) αριθ. 1924/2006, η Αρχή κλήθηκε να εκδώσει γνώμη σχετικά με ισχυρισμό υγείας ο οποίος αφορούσε το Nutriose®06 και τη μείωση των μεταγευματικών γλυκαιμικών αντιδράσεων [ερώτηση αριθ. EFSA-Q-2014-00073 (10)]. Ο ισχυρισμός που υποβλήθηκε από τον αιτούντα είχε την ακόλουθη διατύπωση: «Η κατανάλωση τροφίμων/ποτών που περιέχουν Nutriose®06 αντί υδατανθράκων υψηλής γλυκαιμικότητας προκαλεί μειωμένη αύξηση της γλυκόζης στο αίμα μετά την κατανάλωσή τους, σε σύγκριση με τρόφιμα/ποτά που περιέχουν υδατάνθρακες υψηλής γλυκαιμικότητας».

               (13)

               Στις 8 Οκτωβρίου 2014 η Επιτροπή και τα κράτη μέλη παρέλαβαν την επιστημονική γνώμη της Αρχής, στην οποία σημειωνόταν ότι το χαρακτηριστικό που είναι περισσότερο σχετικό με την ισχυριζόμενη επίδραση (δηλαδή η μείωση των μεταγευματικών γλυκαιμικών αντιδράσεων μέσω της αντικατάστασης των γλυκαιμικών υδατανθράκων σε τρόφιμα και ποτά) είναι η μη αφομοιωσιμότητα της ανθεκτικής δεξτρίνης που περιέχεται στο τρόφιμο το οποίο αφορά ο ισχυρισμός (11). Η Αρχή επίσης έκρινε ότι αυτό το χαρακτηριστικό, που είναι συναφές με το ισχυριζόμενο αποτέλεσμα, δεν αφορά αποκλειστικά την ανθεκτική δεξτρίνη αλλά είναι κοινό σε άλλους μη αφομοιώσιμους υδατάνθρακες (π.χ. μη αμυλούχους πολυσακχαρίτες και ανθεκτικούς ολιγοσακχαρίτες) διότι, όπως και για την ανθεκτική δεξτρίνη, οι μη αφομοιώσιμοι υδατάνθρακες είναι ανθεκτικοί στην υδρόλυση και στην απορρόφηση από το λεπτό έντερο και, ως εκ τούτου, δεν συμβάλλουν στη μεταγευματική γλυκαιμία. Στην εν λόγω γνωμοδότηση, η Αρχή παρατήρησε ότι ένας ισχυρισμός για τους μη αφομοιώσιμους υδατάνθρακες και τη μείωση των μεταγευματικών γλυκαιμικών αντιδράσεων είχε ήδη αξιολογηθεί από την Αρχή, με ευνοϊκό αποτέλεσμα (12) και κατέληξε στο συμπέρασμα ότι έχει τεκμηριωθεί επιστημονικά η σχέση αιτίου-αποτελέσματος μεταξύ της κατανάλωσης τροφίμων ή ποτών που περιέχουν μη αφομοιώσιμους υδατάνθρακες και της μείωσης των μεταγευματικών γλυκαιμικών αντιδράσεων σε σύγκριση με τρόφιμα ή ποτά που περιέχουν γλυκαιμικούς υδατάνθρακες. Συνεπώς, ο ισχυρισμός υγείας που αντικατοπτρίζει αυτό το συμπέρασμα θα πρέπει να θεωρηθεί ότι συμμορφώνεται με τις απαιτήσεις του κανονισμού (ΕΚ) αριθ. 1924/2006 και θα πρέπει να συμπεριληφθεί στον ενωσιακό κατάλογο επιτρεπόμενων ισχυρισμών, ο οποίος ορίζεται στον κανονισμό (ΕΕ) αριθ. 432/2012.

               (14)

               Ένας από τους στόχους του κανονισμού (ΕΚ) αριθ. 1924/2006 είναι να εξασφαλίζεται ότι οι ισχυρισμοί υγείας είναι αληθείς, σαφείς, αξιόπιστοι και χρήσιμοι για τον καταναλωτή, και ότι για τον σκοπό αυτό λαμβάνονται υπόψη η διατύπωση και η παρουσίαση. Ως εκ τούτου, όταν η διατύπωση των ισχυρισμών που χρησιμοποιεί ο αιτών έχει το ίδιο νόημα για τους καταναλωτές με τη διατύπωση ενός εγκεκριμένου ισχυρισμού υγείας, επειδή καταδεικνύεται η ίδια σχέση που υπάρχει μεταξύ, αφενός, μιας κατηγορίας τροφίμων, ενός τροφίμου ή ενός από τα συστατικά του και, αφετέρου, της υγείας, οι ισχυρισμοί αυτοί πρέπει να υπόκεινται στους ίδιους όρους χρήσης που καθορίζονται στο παράρτημα του παρόντος κανονισμού.

               (15)

               Σύμφωνα με το άρθρο 20 του κανονισμού (ΕΚ) αριθ. 1924/2006, το μητρώο ισχυρισμών για τη διατροφή και την υγεία που περιέχει όλους τους εγκεκριμένους ισχυρισμούς υγείας θα πρέπει να επικαιροποιηθεί, προκειμένου να ληφθεί υπόψη ο παρών κανονισμός.

               (16)

               Τα σχόλια ενός εκ των αιτούντων τα οποία παρέλαβε η Επιτροπή, σύμφωνα με το άρθρο 16 παράγραφος 6 του κανονισμού (ΕΚ) αριθ. 1924/2006, ελήφθησαν υπόψη κατά τον καθορισμό των μέτρων που προβλέπονται στον παρόντα κανονισμό.

               (17)

               Ο κανονισμός (ΕΕ) αριθ. 432/2012 πρέπει, συνεπώς, να τροποποιηθεί αναλόγως.

               (18)

               Ζητήθηκε η γνώμη των κρατών μελών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ισχυρισμοί υγείας που παρατίθενται στο παράρτημα του παρόντος κανονισμού θα περιληφθούν στον ενωσιακό κατάλογο των επιτρεπόμενων ισχυρισμών ο οποίος προβλέπεται στο άρθρο 13 παράγραφος 3 του κανονισμού (ΕΚ) αριθ. 1924/2006.
   Άρθρο 2
   Το παράρτημα του κανονισμού (ΕΕ) αριθ. 432/2012 τροποποιείται σύμφωνα με το παράρτημα του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Μαΐου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 404 της 30.12.2006, σ. 9.

      (2)  Κανονισμός (ΕΕ) αριθ. 432/2012 της Επιτροπής, της 16ης Μαΐου 2012, σχετικά με τη θέσπιση καταλόγου επιτρεπόμενων ισχυρισμών υγείας που διατυπώνονται για τα τρόφιμα, εξαιρουμένων όσων αφορούν τη μείωση του κινδύνου εκδήλωσης ασθένειας και την ανάπτυξη και υγεία των παιδιών (ΕΕ L 136 της 25.5.2012, σ. 1).

      (3)  EFSA Journal 2013· 11(7):3329.

      (4)  Δηλαδή 85 % ανθεκτική δεξτρίνη, με μέσο βαθμό πολυμερισμού από 12 έως 25, και λιγότερο από 0,5 % μονο- και δισακχαριτών, κάτι που είναι σημαντικό για το ισχυριζόμενο αποτέλεσμα (ότι, δηλαδή, το pH της οδοντικής πλάκας δεν μειώνεται κάτω από 5,7 κατά τη διάρκεια της κατανάλωσης και έως 30 λεπτά μετά την κατανάλωση).

      (5)  EFSA Journal 2011·9(4):2076.

      (6)  EFSA Journal 2014·12(1):3513.

      (7)  EFSA Journal 2011·9(4):2076.

      (8)  EFSA Journal 2014·12(10):3838.

      (9)  EFSA Journal 2014·12(1):3513.

      (10)  EFSA Journal 2014·12(10):3839.

      (11)  δηλαδή 85 % ανθεκτική δεξτρίνη με μέσο βαθμό πολυμερισμού 12-25, και λιγότερο από 0,5 % μονοσακχαρίτες και δισακχαρίτες.

      (12)  EFSA Journal 2014·12(1):3513.

      ΠΑΡΑΡΤΗΜΑ
      Στο παράρτημα του κανονισμού (ΕΕ) αριθ. 432/2012 παρεμβάλλονται οι ακόλουθες εγγραφές με αλφαβητική σειρά:

                     Θρεπτικά συστατικά, ουσίες, τρόφιμα ή κατηγορία τροφίμων

                     Ισχυρισμός

                     Όροι χρήσης του ισχυρισμού

                     Προϋποθέσεις και/ή περιορισμοί χρήσης του τροφίμου και/ή πρόσθετη δήλωση ή προειδοποίηση

                     Αριθμός δελτίου EFSA (The EFSA Journal Number)

                     Σχετικός αριθμός εγγραφής στον ενοποιημένο κατάλογο που υποβάλλεται στην EFSA για αξιολόγηση

                     «Μη ζυμώσιμοι υδατάνθρακες

                     Η κατανάλωση τροφίμων/ποτών που περιέχουν <ονομασία όλων των χρησιμοποιούμενων μη ζυμώσιμων υδατανθράκων> αντί ζυμώσιμων υδατανθράκων συμβάλλει στη διατήρηση της μεταλλικοποίησης των δοντιών.

                     Για να χρησιμοποιηθεί ο ισχυρισμός αυτός, οι ζυμώσιμοι υδατάνθρακες (1**) θα πρέπει να αντικατασταθούν σε τρόφιμα ή ποτά από μη ζυμώσιμους υδατάνθρακες (2***) σε τέτοιες ποσότητες ώστε η κατανάλωση των εν λόγω τροφίμων ή ποτών να μη μειώνει το pH της οδοντικής πλάκας κάτω από 5,7 κατά τη διάρκεια της κατανάλωσης και έως 30 λεπτά μετά την κατανάλωση.

                                 (1**)

                                 Οι ζυμώσιμοι υδατάνθρακες ορίζονται ως υδατάνθρακες ή μείγματα υδατανθράκων όπως καταναλώνονται σε τρόφιμα ή ποτά που μειώνουν το pH της οδοντικής πλάκας κάτω από 5,7, όπως καθορίζεται in vivo ή in situ με δοκιμές τηλεμετρίας του pH της οδοντικής πλάκας, με βακτηριακή ζύμωση κατά τη διάρκεια της κατανάλωσης και έως 30 λεπτά μετά την κατανάλωση.

                                 (2***)

                                 Οι μη ζυμώσιμοι υδατάνθρακες ορίζονται ως υδατάνθρακες ή μείγματα υδατανθράκων όπως καταναλώνονται σε τρόφιμα ή ποτά που δεν μειώνουν το pH της οδοντικής πλάκας, όπως καθορίζεται in vivo ή in situ με δοκιμές τηλεμετρίας του pH της οδοντικής πλάκας, κάτω από τη συντηρητική τιμή του 5,7 με βακτηριακή ζύμωση κατά τη διάρκεια της κατανάλωσης και έως 30 λεπτά μετά την κατανάλωση.

                     2013·11(7):3329»

                     «Μη αφομοιώσιμοι υδατάνθρακες

                     Η κατανάλωση τροφίμων/ποτών που περιέχουν <ονομασία όλων των χρησιμοποιούμενων μη αφομοιώσιμων υδατανθράκων> προκαλεί μειωμένη αύξηση της γλυκόζης στο αίμα μετά την κατανάλωσή τους, σε σύγκριση με τρόφιμα/ποτά που περιέχουν ζάχαρη.

                     Για να χρησιμοποιηθεί ο ισχυρισμός αυτός, τα σάκχαρα πρέπει να έχουν αντικατασταθεί σε τρόφιμα ή ποτά από μη αφομοιώσιμους υδατάνθρακες, δηλαδή υδατάνθρακες που δεν πέπτονται ούτε απορροφώνται από το λεπτό έντερο, έτσι ώστε τα τρόφιμα ή τα ποτά να περιέχουν μειωμένες ποσότητες σακχάρων τουλάχιστον κατά την ποσότητα που αναφέρεται στον ισχυρισμό ΜΕΙΩΜΕΝΗ ΠΕΡΙΕΚΤΙΚΟΤΗΤΑ [ΟΝΟΜΑΣΙΑ ΤΗΣ ΘΡΕΠΤΙΚΗΣ ΟΥΣΙΑΣ], όπως αυτός παρατίθεται στο παράρτημα του κανονισμού (ΕΚ) αριθ. 1924/2006.

                     2014·12(1):3513
                     2014·12(10):3838
                     2014·12(10):3839»